**8. KLASS – B-keel**

**1.Õpitulemused**

* Oskab alustada ja lõpetada lühivestlust, kirjeldada igapäevaseid toiminguid ning väljendada oma suhtumist ja eelistusi.
* Tuleb toime igapäevastes suhtlussituatsioonides kasutades äraõpitud lausemalle.
* Suudab jälgida enda jaoks tuttava valdkonna mõttevahetust ning eristada olulist infot.
* Loeb ja mõistab tuttavatel teemadel lihtsaid tavatekste.
* Oskab kirjutada lühikesi lihtsaid teateid (postkaart, küllakutse, isiklikud kirjad jmt).
* Oskab kasutada õpiku ja koolisõnastikku.
* Tunneb huvi õpitava maa kultuuri vastu ning suudab leida sarnasusi ja erinevusi oma maaga.
* Töötab iseseisvalt, paaris ja rühmas enamasti õpetaja juhendamisel.

Taotletav keeletase 8.klassi lõpus - A 2.1. Osaoskuste õpitulemused vt. LISA.

**2. Õppesisu**

II kooliastmes alustatud alateemad jätkuvad osaoskuste arengu põhjal. Neile lisanduvad järgmised alateemad:

**Mina ja teised.**

* Riietus, mood.
* Tervislikud eluviisid (toit, sport jmt), halvad harjumused. Hügieen.
* Meedia ja sotsiaalvõrgustik.

**Kodu ja lähiümbrus.**

* Lemmikloom (kirjeldus, hoolitsemine jmt).
* Kodukoha vaatamisväärsused.

**Kodukoht Eesti.**

* Kirjasõbra võõrustamine, kodukoha tutvustamine.
* Eesti lühikirjeldus (põhiline sümboolika, tuntumad vaatamisväärsused, kuulsused jmt).
* Elu linnas ja maal.
* Ilm, aastaajad. Loodus ja käitumine looduses. Keskkond.

**Riigid ja nende kultuur.**

* Õpitavat keelt kõnelevad riigid (pealinn, sümboolika, põhilised tähtpäevad ja kombed, rahaühik, kuulsused, vaatamisväärsused jmt).
* Rahvad ja keeled.

**Igapäevaelu. Õppimine ja töö.**

* Kodused toimingud (majapidamistööd jmt).
* Söögikorrad, toit. Poeskäik. Söögikohad.
* Turvaline liiklemine. Liiklusvahendid. Koolitee.
* Sportlikud tegevused. Spordialad.

**Vaba aeg.**

* Reisimine. Turism.
* Suvised ja talvised tegevused. Töö ja puhkus.

**3. Õppetegevused**

Õpetaja suunab õpilast järjepidevalt võõrkeeles suhtlema, väljendama oma arvamust. Kuulamis- ja rääkimisoskuse kõrval on olulisel kohal lugemis- ja kirjutamisoskuse, sh õigekirjaoskuse ja loovuse süstemaatiline arendamine.

Jätkub põhisõnavara laiendamine ja õpitu kinnistamine ning iseseisva õppija tööharjumuste toetamine. Tunni töökeeleks on valdavalt õpitav keel.

Õpetaja suunab õpilasi iseseisvalt lugema (adapteeritud ea- ja tasemekohane lektüür), et arendada õpilase teksti mõistmise oskust ja sõnavara. Õpilasi suunatakse kasutama aine-, õpiku- ja koolisõnastikke.

Suulist suhtlemisoskust arendatakse paaris- ja rühmatöödega, sh mängude ja rollimängudega, mänguliste harjutustega ja suhtlemisel õpetajaga. Õpetaja julgustab õpilasi oma mõtteid ning arvamusi õpitavas keeles põhjendama.

Õpilased esitlevad individuaalse, paaris või rühmatöö tulemusena valminud ettekandeid (plakat, *Power Point, padlet, prezzi* vm) teemadel, mis puudutavad nt õpitava keele kultuuriruumi lõimides nt geograafias, ühiskonnaõpetuses, arvutitunnis ja ajaloos omandatud teadmisi. Töö toimub enamasti õpetaja juhendamisel. Õpetaja suunamisel analüüsitakse enda ja kaasõpilaste esitlusi.

Kirjutamisoskuse arendamisel kasutatakse sõnamänge ja malle. Õpitakse kirjutama lühiteateid, -kirjeldusi ja õnnitlusi. Pööratakse tähelepanu lausele ja teksti mitmekesistamisele.

Keeleõppe mitmekesistamiseks vaadatakse eakohaseid videofilme, kasutatakse erinevaid interaktiivseid keskkondi (*learningapps, quizlet* vm) ning huvilistel on võimalus osaleda ka võõrkeelsete etteastetega oma koolis (*Keelte Paabel*) ja väljaspool kooli.

Kõik eelpool nimetatud õppetegevused on lahutamatult seotud õpetuses ja kasvatuses käsitlevate läbivate teemadega ja aitavad õpilastes kujundada üldpädevusi.

Keeleõpet lõimitakse teistes ainetes omandatud teadmiste ja oskustega.

**4. Hindamine**

Hinnatakse kõiki osaoskusi kas eraldi või lõimitult ning õpilane saab õppetöö käigus tagasisidet kas suulise või kirjaliku sõnalise hinnangu või hinde vormis kõigi osaoskuste kohta. Ülesande eesmärgist lähtudes hinnatakse kas ühte kindlat või mitut keeleoskuse aspekti (nt sisu, ülesehitust, sõnavara, kõne ladusust, grammatika õigsust).

Hindamiskriteeriumid arvestavad osaoskuste tabeli A 2.1 osaoskuste kirjeldusi. Vt. LISA.

Kujundav hindamise käigus seavad õpilased koostöös õpetajaga endale õpieesmärke ning sõnastavad, mida nad on enda arvates hästi omandanud ja/või mille omandamiseks peavad nad veel tööd tegema.

Õppeaasta jooksul on soovitatav teha mitte rohkem kui neli mitut osaoskust hõlmavat suuremat tööd, mis võimaldab saada ja anda tagasisidet õpilase keeleoskuse arengu kohta.

**5. Kasutatav materjal**

Vene keel - “Добро пожаловать” Antidea Metsa ja Ljubov Titova   7. klassi õpik 2.osa, Koolibri.

Saksa keel - *“Kein Problem 3”* Marika Kangro, Reet Taimsoo, Koolibri.

Saksa keel- *“prima A2, Band 3”Friederike Jin, Lutz Rohrmann,* Cornelsen.

Saksa keel – *“Grammatik ist kinderleicht: Lihtne saksa keele grammatika”*, Maie Lepp, Tea kirjastus.

LISA: Euroopa keeleõppe raamdokument. Osaoskuste õpitulemused.

|  |  |  |  |  |  |
| --- | --- | --- | --- | --- | --- |
|  | KUULAMINE | LUGEMINE | RÄÄKIMINE | KIRJUTAMINE | GRAMMATIKA,  KORREKTSUS |
| A 2.1 | Mõistab lihtsaid vestlusi ning lühikeste jutustuste, teadete ja sõnumite sisu, kui need on talle tuttaval teemal, seotud igapäevaste tegevustega ning esitatud aeglaselt ja selgelt. Vajab kordamist ja selget hääldust. | Loeb üldkasutatava sõnavaraga lühikesi tavatekste (nt isiklikud kirjad, kuulutused, uudised, juhised, kasutusjuhendid); leiab tekstis sisalduvat infot ja saab aru teksti mõttest. Lugemise tempo on aeglane. Tekstist arusaamiseks oskab kasutada koolisõnastikku. | Oskab lühidalt kirjeldada lähiümbrust, igapäevaseid toiminguid ja inimesi. Kasutab põhisõnavara ja käibefraase, lihtsamaid grammatilisi konstruktsioone ning lausemalle. Suudab alustada ja lõpetada lühivestlust, kuid ei suuda seda juhtida. Kõne on takerduv, esineb hääldusvigu. | Koostab õpitud sõnavara piires lähiümbruse ja inimeste kirjeldusi. Kirjutab lihtsaid teateid igapäevaeluga seotud tegevustest (nt postkaart, kutse); koostab lühisõnumeid. Oskab kasutada sidesõnu ja, ning jt. Oskab näidise järgi koostada lühikesi tekste, abivahendina kasutab õpikuvõi koolisõnastikku. | Kasutab küll õigesti mõningaid lihtsaid tarindeid, kuid teeb sageli vigu grammatika põhivaras (nt ajab segi ajavormid või eksib aluse ja öeldise ühildumisel); siiski on enamasti selge, mida ta väljendada tahab. |